Alegzandra/wili-2018-roplus huggingface dataset:
Rímskokatolícke pastoračné centrum Kráľovnej rodiny je sakrálna budova na ulici Teplická 2, v Novom Meste v Bratislave. Autormi stavby boli Ľubo Závodný, Matej Siebert a Georg Bliznakov. Projekt bol vytvorený v roku 1997 a realizácia stavby prebiehala v rokoch 1997 až 1999.

Dragoon už predstavuje veľký cieľ, je však aj primerane odolný. Rýchlosťou pohybu patrí k najpomalším kastám Votrelcov, na druhej strane však dokáže svojim špeciálnym skokom (pounce) rýchlo prekonávať veľké vzdialenosti. Lúdia zasiahnutí týmto útokom utrpia vysoké zranenie. Dragoonov základný útok patrí k najsilnejším v hre.

Po vstupe Gilmoura a po Sydovom úpadku sa veľmi rýchlo skupina rozhodla, že dokáže existovať aj bez neho a tak ho jednu noc jednoducho nezobrali so sebou na vystúpenie. V priebehu natáčania druhého albumu A Saucerful of Secrets, odišiel v roku 1968 chorý Barrett zo skupiny. Potom ešte nahral dva sólové albumy (na ktorých spolupracovali aj členovia skupiny) no nedosiahol s nimi nikdy taký úspech a popularitu ako so skladbami pre skupinu The Pink Floyd.

Aithalides alebo Aithalidés (starogr. Αἰθαλίδης – Aithalides/iný prepis Aithalidés) je v gréckej mytológii syn boha Herma a Eupolemeie, dcéry Myrmidóna.

U britskej mládeže začal byť koncom 50. rokov populárny rebelský spôsob života a hudobného prejavu amerických rock and rollových a bluesových hudobníkov, preto postupne začali kombinovať rôzne hudobné žánre, ktoré neskôr v roku 1962 splynuli do tzv. bítového boomu. Výsledkom bol hudobný štýl, ktorý bol známy pod názvom „Merseybeat“, alebo aj bigbít. Dňa 7. februára 1964 vysielala americká televízna stanica CBS vo svojom spravodajskom programe CBS Evening News s Walterom Cronkiteom správu o tom ako skupina The Beatles prišla na územie Spojených štátov. Túto správu korešpondent uviedol slovami: „The British Invasion this time goes by the code name Beatlemania“ („V tejto chvíli je britská invázia s kódovým označením beatlemánia“). Niekoľko dní potom sa skupina prezentovala v programe Ed Sullivan Show, po ktorom nasledovala invázia ich hitov v amerických rebríčkoch, ktorá pretrvala až do rozpadu skupiny v roku 1970. Dňa 4. apríla mala skupina The Beatles hity v najvyššej päťke rebríčku Billboard Hot 100. V nasledujúcich dvoch rokoch sa na vrcholy amerických rebríčkov dostali single ďalších hudobníkov z britských ostrovov ako boli napríklad Chad & Jeremy, Peter and Gordon, The Animals, Manfred Mann, Petula Clark, Freddie and the Dreamers, Wayne Fontana and the Mindbenders, Herman’s Hermits, The Rolling Stones, The Troggs a Donovan. Do vlny britskej invázie 60. rokov sa dostali aj The Who, The Kinks, The Bee Gees, Cream a The Dave Clark Five. Súčasťou britskej invázie v Spojených štátoch boli aj vplyvy spôsobu obliekania, strihu vlasov správania a kultúry mládeže. Vzormi správania a obliekania sa stal aj film The Beatles, A Hard Day’s Night, či ošatenie z butikov na londýnskej Carnaby Street. Anglicko sa v tejto dobe pre americké médiá stalo centrom sveta hudobného diania a odevnej kultúry mladých.
Weblog Radoslava Ondřejíčka si získal za krátky čas na slovenskom internete veľkú popularitu.[chýba zdroj] Príspevky Cynickej obludy uverejňuje na svojej webstránke aj významný slovenský denník SME. Hoci Ondřejíček uviedol, že svoje vtipné komentáre začal robiť pre svoje blízke okolie bez ambície veľkej sledovanosti, stali sa časom fenoménom a dnes majú významné postavenie medzi súčasnou slovenskou (najmä politickou) satirou.

^ Fotografia objektu. Kliknutím na obrázok sa zobrazí zväčšený náhľad. Nahratím obrázku na Wikimedia Commons sa tento zoznam nijako nezmení, takže v prípade potreby treba upraviť tento zoznam tak, aby sa nahratý obrázok zobrazil aj tu.

Začiatkom 80. rokov 20. storočia si oficiálne zmenil krstné meno na „Buzz“, ktoré bolo pôvodne jeho prezývkou z detských čias a ktoré vzniklo skrátením z nesprávnej výslovnosti „buzzer“ (foneticky „baze“) slova „brother“ (t. j. „brat“, výslovnosť „braze“), ako ho vyslovovala jeho sestra.

V roku 1063 totiž zomrel uhorský kráľ Belo I. počas výpravy proti rímskemu kráľovi Henrichovi IV. Po príchode do Uhorska Henrich dosadil na trón Šalamúna ako nového kráľa a Belovi synovia Gejza, Ladislav a Lampert utiekli do Poľska k ich príbuznému Boleslavovi II. Keď Henrich opustil Uhorsko, Boleslav II. na Šalamúna zaútočil, porazil ho a donútil ho akceptovať ho ako uhorského kráľa.

Pramení v Čergove na západnom svahu vrchu Trepeš (911,6 m n. m.) v nadmorskej výške približne 710 m n. m. V pramennej oblasti tečie juhozápadným smerom, následne sa stáča severojužným smerom, pričom vytvára oblúk prehnutý na západ. Potom vstupuje do Spišsko-šarišského medzihoria, do podcelku Ľubotínska pahorkatina, preteká obcou Jakovany a oblúkom sa stáča na severozápad. Napokon priberá pravostranný prítok prameniaci východne od obce Ľutina, stáča sa západným smerom a južne od Ľutiny ústi v nadmorskej výške cca 409 m n. m. do Ľutinky.

S počiatkom vývoja tanku T20 US Ordnance Department vyvinula 3 typy stredných tankov založených na návrhu tanku T20. Typ T20, T22 a T23. Hlavný rozdiel medzi typmi T20, T22 a T23 bol výber prevodovky. Typ T20 využíval prevodovku s hydrodynamickým meničom momentu, typ T22 využíval 5 rýchlostnú mechanickú prevodovku podobnú prevodovke v tanku M4 a typ T23 využíval elektricky riadenú prevodovku. U všetkých modelov bola prevodovka presunutá do zadnej časti tanku, čo skrátilo dĺžku hnacieho hriadeľa. Zlé umiestnenie hnacieho hriadeľa na tankoch typu M3 a M4 malo za následok zvýšenie výšky vozidla vďaka vyššie umiestnenej veži.

Grécky historik Diogenes Laertios vo svojom diele "Životopisy slávnych filozofov" píše aj o živote Pythagora zo Samu. Pythagoras údajne podľa Hérakleida Pontského o sebe hovoril, že bol kedysi na svete ako Aithalides a svojho otca Herma požiadal, aby mu dal takú pamäť, aby si pamätal všetky svoje príhody za života i po smrti. A tak, v živote, ale aj po smrti si túto výnimočnú pamäť uchoval. Po nejakom čase sa potom na svet vrátil ako Euforbos a bol v trójskej vojne smrteľne zranený Menelaom. Keď umrel, jeho duša sa presťahovala do Hermotima. Po smrti Hermotima bol Pyrrhónom a následne sa stal Pythagorom, ktorý si zapamätal všetko čo v minulých životoch prežil.
Reaktor je jedinym zdrojom energie pre ľudské stavby, energetické zbrane a Jet Pack. Bez neho sú ľudia takmer bezbranní, a tak je prioritou obrany základne aj obrana tejto stavby. Všetky ostatné stavby musia byť postavené v jeho blízkosti (či v blízkosti Repeatera) a tie v prípade jeho zničenia prestanu fungovať. Jediná stavba, ktorá si záchova svoju funkčnosť aj v neprítomnosti reaktora je Telenode. Reaktor môže byt naraz postavený len jeden. Zraňuje Votrelcov vo svojej blízkosti.

USA nevenovala medzi dvoma svetovými vojnami takú pozornosť pri vývoji tankov, ako európske štáty. Situácia sa zmenila na začiatku 2. svetovej vojny, keď bolo len otázkou času, kedy sa americké vojská zapoja do vojenského konfliktu. Ale aj tak sa však Američania sústreďovali na vývoj ľahkých tankov (napr. M5 Stuart) a stredných tankov (M3 Lee), ktorých koncepcia bola už v tom období prekonaná. Tieto stroje sa síce vyrovnali starším nemeckým tankom, ale počas vojny museli byť rýchlo nahradzované novými typmi. Po príchode nových nemeckých tankov Panther a Tiger Američania čelili nemeckej kvalitatívnej prevahe nasadením veľkého počtu tankov M4 Sherman. Spojenci tiež ťažili zo svojej veľkej leteckej prevahy, ktorá citeľne oslabovala nemecké tankové jednotky pri nasadení na fronte. Pri invázii v Normandii a následných bojoch však Tigre a Panthery spôsobovali Američanom ťažké straty. V USA sa začalo pracovať na rozpracovanom projekte T26 z roku 1942 a do konca roku 1944 boli vyrobené prvé tanky M26 Pershing.

Kanonická vizitácia z roku 1773 zachytáva prvý priamy údaj o židoch v obci – na území celej farnosti ich bolo 38. V roku 1837 ich bolo 86. Židia si pravdepobobne v prvej polovici 19. storočia v obci postavili modlitebňu, ale tá zanikla čoskoro po 2. svetovej vojne. V obci sa zachoval židovský cintorín.

Pamiatkový úrad Slovenskej republiky (PÚSR) je úrad, ktorého hlavnou úlohou je ochrana pamiatkového fondu Slovenskej republiky. PÚSR sídli v Bratislave, ale má celoštátnu pôsobnosť, spadá pod neho 8 krajských pamiatkových úradov so sídlom v krajských mestách. Generálnou riaditeľkou je Katarína Kosová.

Hlavná votrelecká stavba. Umožňuje Votrelcom zahájiť stavbu ďalších stavieb a prepožičiava im schopnosť vývinu. S výnimkou Vajca musia byt všetky ostatne stavby postavené v jeho blízkosti, a ich funkčnosť je taktiež podmienená jeho existenciou. Overmind automaticky zraňuje Lúdi vo svojej blízkosti a disponuje obmedzenou schopnosťou regenerácie. Overmind môže byt naraz postavený len jeden.

Gilmour v spolupráci s Masonom, Wrightom, Bobom Ezrinom a s ďalšími sa vtedy rozhodli, že to na čom teraz pracujú bude nový album skupiny Pink Floyd. Waters vediac o rozbehnutých projektoch sa rozhodol 31. októbra 1986 dať veci na najvyšší súd.
Volkswagen Group je jediný automobilový výrobca vyrábajúci v súčasnosti motory W16. Vznikli rozšírením koncernového motora W12, ktorý je založený na technológii agregátu šesťvalcového VR motora. Motor W16 bol zavedený s konceptom športového automobilu Bentley Hunaudieres s motorom uprostred, ktoré nikdy nebolo určené pre výrobu (Bentley Motors Limited je súčasťou Volkswagen Group holding od roku 1998). Pohonná jednotka bola neskôr použitá v koncepte vozidla Audi Rosemeyer a malosériovom Bugatti Veyron.

Granero prešiel všetkými mládežníckymi výbermi Španielska, bol v tíme, ktorý vyhral ME vo futbale hráčov do 19 rokov v roku 2006, a hral aj na ME vo futbale hráčov do 21 rokov 2009.

Duša začína na katastrálnom území mesta Strážske, východne od jeho časti Pláne. Odtiaľ tečie prevažne na juh cez poľnohospodársku krajinu. Sprvu tečie súbežne so železničnou traťou č. 191 na pravom brehu a medzi obcami Pusté Čemerné a Voľa priberá prvé prítoky v podobe zavlažovacích kanálov. Následne preteká okrajom obce Nacina Ves, južne od nej podteká spomenutú železničnú trať, z pravej strany priberá Vybúchanec, esovito sa ohýba a z tej istej strany priberá Suchý potok. Vzápätí sa zľava oddeľuje preložka Duša I., ktorá pokračuje na východ, križuje sa s korytom Stredného potoka a na území mesta Michalovce sa postupne stáča na severovýchod. Podteká železničnú trať č. 191 aj cestu I. triedy č. 18, preteká severným okrajom intravilánu mesta, pričom podteká kopec Hrádok na pravom brehu a zároveň oddeľuje mesto od mestskej časti Topoľany na ľavom brehu. SSZ od centra mesta napokon ústi do Laborca.

Odčinenie je obranný mechanizmus voči myšlienke alebo činu, ktorý vyvoláva pocit viny, napr. umytie rúk Pontského Piláta, Lady Macbethovej ap.; snaha odčiniť zlé, napraviť nesprávne konanie.

Munderkingen sa nachádza na švábskej barokovej ceste (Oberschwäbischen Barockstraße), ako aj na Dunajskej cyklistickej ceste (Donauradweg), ktorá vedie z mesta Donaueschingen do Budapešti. Munderkingen je tiež tradičné jadro osláv karnevalu švábsko-alemanský Fasnet (schwäbisch-alemannischen Fastnacht).

Zúčastnil sa švédskej súťaže „Idol“ v roku 2005 (skončil na piatom mieste), vyhral prvú sezónu švédskej verzie súťaže „Let's Dance“. Jeho prvým veľkým hitom bola pieseň „Cara Mia“, s ktorou sa zúčastnil v roku 2007 najprestížnejšej švédskej hudobnej súťaže Melodifestivalen. V rokoch 2011 – 2013 svoju popularitu upevnil ako moderátor populárnej televíznej šou „Allsång på Skansen“.

Útok začal z výšky 6 000 m, z ktorej lietadlá nalietavali na loď a zhadzovali bomby z výšky 500 m dokonca i nižšie. Následne zaútočili torpédonosné stroje. Piloti torpédových bombardérov dostali inštrukcie, aby útočili na prednú a zadnú časť, kde bola slabšia pancierová ochrana a len z jednej strany, aby sa loď prevrátila. Jamato zasiahlo približne 8 bômb a 12 torpéd. O 14:23 sa loď prevrátila a jej muničné sklady explodovali.
Veľkú časť svojho života venoval pomoci šerpom v Nepále prostredníctvom Himalayan Trust, ktorý založil a venoval mu väčšinu svojho času a energie. Podarilo sa mu vybudovať mnoho škôl a nemocníc v tomto vzdialenom himalájskom regióne. Bol tiež čestným prezidentom Americkej himalájskej nadácie, americkej neziskovej organizácie, ktorá sa tiež zaoberá zlepšovaním životného prostredia a životných podmienok v Himalájach.

Motor W16 Volkswagen Group bol postavený pre Bugatti Veyron EB16.4. Je to 16 valcový, štvornásobne preplňovaný motor so štyrmi ventilmi na valec. Motor je 71 cm dlhý a váži približne 400 kg. Maximálny výstupný výkon je 736 kW (1001 koní) pri 6 000 otáčkach za minútu, maximálny krútiaci moment je 1 250 Nm v rozmedzí otáčok 2 200 až 5 500 za min. Poradie zapaľovania valcov na WR-16 je 1-14-9-4-7-12-15-6-13-8-3-16-11-2-5-10.

Roku 1985 pokračoval Roger v svojej koncertnej šnúre a David vložil svoju energiu do spolupráce s inými hudobníkmi. V polovici roku 1985 sa rozhodol Waters zrušiť spoluprácu so Stevem O’Rourkem, ktorý na neho naliehal aby sa pustil do výroby ďalšieho albumu so skupinou Pink Floyd. Od čias keď sa stal Steve manažérom skupiny a skupina nebola oficiálne rozpustená Roger mu bol zmluvne zaviazaný. Ukončenie tejto spolupráce znamenalo pre Steva mať pre projekty skupiny súhlas od Davida a Nicka. David s Nickom zrušenie spolupráce so Stevem nepotvrdili. Roger sa v tom čase rozhodol, že oficiálne odíde od skupiny Pink Floyd, mysliac, že tým vlastne neoficiálne ukončí ich existenciu. V decembri oznámil nahrávacím štúdiám svoj odchod zo skupiny Pink Floyd. Zároveň sa Nick Mason v jeseni 1985 vyjadril, že by chcel znovu koncertovať so skupinou a že by on a David mali záujem o obnovou spolupráce, „že oni nesúhlasia s definitívnym koncom“.

Prvá písomná zmienka pochádza z 12. septembra 1440. Michálkovice boli až do roku 1630 súčasťou Sliezskej Ostravy,ku ktorej sa znovu pripojili v roku 1714. Do polovice 19. storočia sa jednalo o výhradne poľnohospodársku obec. Rozvoj priemyslu v okolí i nález uhlia na jej území zmenil poľnohospodársky ráz dediny. Cisárskym rozhodnutím z 27. januára 1866 sa Michálkovice stali samostatnou obcou. Dňa 1. apríla 1907 boli povýšené na mestečko. Od 1. júla 1941 boli pripojené k Moravskej Ostrave. Od roku 1946 do roku 1960 boli mestským obvodom mesta Ostravy. V rokoch 1961 - 1990 boli súčasťou mestského obvodu Slezská Ostrava.

Ulica Ladislava Sáru je ulica v Bratislave, v mestskej časti Karlova Ves. Je pomenovaná je podľa Ladislava Sáru (1913 – 1945), slovenského pedagóga, rozhlasového hlásateľa a protifašistického bojovníka.

Myšlienky transhumanizmu sa pomerne rýchlo začali presadzovať v praxi. Tieto myšlienky sa začali transformovať do nových odvetví vedy, výskumu a výroby. Medzi hlavné odvetvia transhumanizmu v súčasnej dobe patria:
V roku 1874 začal Schliemann vykopávky v Mykénach a odhalil päť dobre vybavených kráľovských hrobiek s 15. kostrami, o ktorých sa domnieval, že patrili kráľovi Agamemnónovi a jeho spoločníkom. Neskôr sa zistilo, že patrili členom kráľovskej rodiny žijúcej 400 rokov skôr, než bola Trójska vojna. Poklad objavený v Mykénach, vrátane Pokladnice Atrea a Agamemnónovej masky, prekonali dokonca aj nominálnu hodnotu pokladov nájdených Schliemannom v Tróji. Vykopávky v Mykénach pokračovali aj v roku 1876.

Je známe, že erupcie na Slnku ovplyvňujú elektromagnetické prenosy na mnohých pozemských komunikačných zariadeniach, vrátane počítačov, mobilných telefónov, pagerov a automobilov. Môžu sa nachádzať v slnečnej koróne a chromosfére a zohrievať plazmu na desiatky miliónov kelvinov. Produkujú elektromagnetické žiarenie celého elektromagnetického spektra na všetkých vlnových dĺžkach od dlhých rádiových vĺn (vlnová dĺžka 106 cm) po röntgenové žiarenie (vlnová dĺžka okolo 10−9 cm), ojedinele až po gama žiarenie (vlnová dĺžka do 2,10−11 cm).

Predmetom ochrany je: Územie tvorí podmorský zosuv vrezaný do stredno- až vrchnopriabónského flyšu centrálnokarpatského paleogénu. Mohutné pelokarbonátové gule. Jedinečnosť objektu spočíva v unikátnosti príkladu i vo svetovom merítku.

18. novembra 2008 oznámil Zelmerlöw svoj opätovný záujem zúčastniť sa súťaže Melodifestivalen, tentoraz s piesňou „Hope & Glory“. Z druhého semifinále 14. februára 2009 postúpil do finále, ktoré sa konalo 14. marca v Globen aréne. Napriek prvému miestu v hodnotení odbornej poroty sa umiestnil na celkovom štvrtom mieste.

škálovateľnosť – schopnosť zmeny výkonu poskytovaného riešenia; pri nízkom zaťažení využíva iba časť serveru, pri vysokom ich môže využiť viacero; klientovi je potom služba vyúčtovaná podľa využitých zdrojov

Reakcia s esterovým centrom určuje vnútornú aktivitu, t.j. schopnosť vyvolať vlastný biologický efekt, bunkovú odpoveď. Určuje biologickú účinnosť komplexu receptor - liečivo.

Munderkingen je mesto v krajinskom okrese Alb-Donau v spolkovej krajine Bádensko-Württembersko v Nemecku. Mesto má 5 052 obyvateľov a rozlohu 13,08 km².

Po nemeckej ofenzíve v Ardenách sa ukázalo, že americko-britským silám chýba tank, ktorý by odolával tankom Panther a Tiger ale aj Tiger II. Američania preto v roku 1945 poslali do Európy prvých 20 Pershingov, ktoré boli priradené k 3. a 9. tankovej divízii. Ďalších 200 Pershingov prišlo do Európy začiatkom marca. 7. marca 1945 zničil Pershing nemecký Panther počas jazdy vďaka stabilizátoru, čo u nemeckých vojakov vyvolalo údiv.

Branislav Jobus (* 2. apríl 1969, Piešťany), viac známy ako Braňo Jobus, či pod mediálne známou zdrobneninou Branuško, je slovenský spevák, hudobník, spisovateľ a zakladateľ hudobného festivalu Vrbovské vetry.

Nadzemná stonková hľuza vzniká zhrubnutím nadzemnej stonky (napr. reďkovka, kaleráb). Stonkovými hľuzami sú aj zhrubnuté a dužinaté stonky niektorých sukulentov (kaktusy), ktoré vo svojom bohato vyvinutom pletive uchovávajú vodu aj niekoľko mesiacov.
Vrchol Veľkej homole je dostupný po červenej značke od autobusovej zastávky pri Zochovej chate, z Modry po modrej a Pezinku po červenej (alebo neskôr zelenej) turistickej značke.

Popri hlavnom predmete majú študenti spektrum ďalších predmetov rozširujúcich ich hudobné vzdelanie: individuálne predmety (povinný klavír, a i.), skupinové predmety (hudobná teória, sluchová analýza, komorná hra a i.) a kolektívne predmety (slovenský jazyk, dejiny hudby, a i.). Konzervatórium umožňuje aj individuálnu alebo mimoriadnu formu štúdia s upraveným výberom predmetov.

Celý rozsiahly areál kláštora je dokonalou ukážkou stavebného umenia románskej a gotickej doby. Medzi hlavné turistické atrakcie patrí pohrebisko anglických Plantagenetovcov, refektár a spálne. Kláštorný kostol pochádza z doby románskej a sú v ňom dochované stĺpy s vyrezávanými hlavicami. Krížová chodba je renesančná rovnako ako kapitula.

Meyer bol komunistického zmýšľania. Bol obvinený z politickej činnosti na škole a cez prázdniny bol v roku 1930 z Bauhausu okamžite prepustený . Ihneď na to je však povolaný do Moskvy. Sledovala ho rada jeho verných spolupracovníkov. V Moskve vyvíja teoretickú činnosť. Formuluje, ale nepublikuje Trinásť téz marxistickej architektúry, v ktorých stojí : „architektúra už nie je stavebným umením, stavanie sa stalo vedou, architektúra je vedou o stavaní. stavanie nie je vecou citov, ale vedenia. – architekt je organizátorom vied o stavaní.“

V roku 1921 mala obec 165 domov a 845 obyvateľov (349 mužov a 496 žien). 697 obyvateľov bolo národnosti československej, 45 rusínskej, 41 maďarskej, 1 nemeckej a 61 inej. V obci bolo 481 rímskokatolíkov, 259 gréckokatolíkov, 13 evanjelikov, 9 kalvínov a 83 židov.

Inokedy sa termín underground používa na označenie vo svojej dobe pre umelcov, ktorí sa vo svojej dobe nevčleňujú do žiadneho aktuálneho, známeho umeleckého štýlu, alebo hudobného žánru. Undergroundoví hudobníci patrili často ku „kultúrnej spodine“ a väčšinou pôsobili v symbióze s ďalšími umeleckými kategóriami – literatúrou a dramatickým či výtvarným umením.

Po neúrode v roku 1830 postihla v roku 1831 obec cholera. V obci bola od 24. júla do 18. augusta. Zomrelo na ňu 65 ľudí (matrika zomrelých uvádza: rímskokatolíkov 25, gréckokatolíkov 35, kalvínov 1, židov 4). Dramatický nárast úmrtí je zrejmý pri porovnaní s rokom 1830 keď v obci zomrelo celkovo 12 osôb, a taktiež s rokom 1832 keď v obci zomrelo iba 10 ľudí. V roku 1831 to bolo celkovo (teda vrátane tých, ktorí zomreli na choleru) 83 ľudí. Epidémia podnietila na Zemplíne vypuknutie roľníckeho povstania, avšak v Nižnom Hrabovci nie je známa žiadne vystúpenie roľníkov.

Celková dĺžka mosta je 1 057 m a šírka mostovky je 15,5 m, z toho 2 jazdné pruhy majú šírku 4,36 m a šírka pruhu pre cyklistov a chodcov je 3,45 m. Celkovo má most 7 polí, hlavné sa s dĺžkou rozpätia 850 m stalo po dokončení najdlhším v krajine a bolo ním do roku 2013, kedy bol dokončený most Hardangerbrua. Výška mostovky nad hladinou fjordu je 63 m a výška hlavných pylónov je 152 m.
Svoju kariéru začínal v CD San Isidro, odkiaľ v roku 2004 prestúpil do Barcelony. Svoj debut absolvoval v ročníku 2007/08, kedy si ho vybral tréner Rijkaard a Barcelona porazila Real Murcia 4:0.

1998 – stál pri zrode Slovenskej demokratickej koalície. Toto zoskupenie vzniklo pôvodne ako volebná koalícia piatich politických strán - DÚ, KDH, DS, SZS a SDSS. Po účelovej zmene volebného zákona, ktorá znemožňovala kandidovať vo voľbách volebným koalíciám, bola Slovenská demokratická koalícia takisto účelovo pretransformovaná na politickú stranu, ktorej členmi sa stalo 150 poslaneckých kandidátov,

Scharhörn je nemecký ostrov v Helgolandskej zátoke Severného mora. Nachádza sa 4 km severozápadne od ostrova Neuwerk a 15 km severozápadne od mesta Cuxhaven. Zaberá plocha 20 ha a je neobývaný. Je administratívnou súčasťou spolkovej krajiny Hamburg, mestskej časti Neuwerk v rámci mestského okresu Hamburg-Mitte. De facto je enklávou, ktorá je úplne obklopená teritoriálnymi vodami spolkovej krajiny Dolné Sasko.

V okolí obce sa našlo niekoľko kusov štiepanej kamennej industrie, a bolo konštatované, že tento materiál pochádza z rôznych období praveku. Prvá písomná zmienka o území Nižného Hrabovca je v listine z 27. decembra 1254, ktorú vydal Belo IV.. Je tam uvedený aj les s názvom Garboncha (resp. čítané aj ako Gozbontha alebo Gorboucha). Druhýkrát je územie Nižného Hrabovca spomenuté v roku 1357, kedy sa spomína les Garboucha (resp. Garboncha alebo Garbarcha) a potok Garaboucha (resp. Garaboncha). Vznik obce možno datovať medzi roky 1357 (1360) – 1376.

TremX je v podstate opakom Balance modu, poskytuje totiž značne výhody pre tím Votrelcov. Pridáva množstvo nových a nevyvážených kást, napr. Advanced Dretch či Advanced Tyrant. Lúdia majú v tomto móde k dispozícii Biobelt a regeneračný opasok. O vývoj tohoto módu sa stará hráč s prezývkou vcxzet. Server bežiaci s týmto modom ma názov Bricosoft TremX.

Za teamkillera sa môže považovať každý, kto hoci i náhodou zlikviduje členov vlastného tímu. Stáva sa tak hlavne vo väčších stretnutiach, kedy je prehlad o situácii horši, či v prípade ak viacerí hrací sledujú jeden cieľ a nedbajú pritom na ostatných hráčov. V tom horšom prípade ide o teamkilling úmyselný, čo je z hľadiska príčiny aj následku praktika podobná deconningu.

Hypatia alebo Hypatiá (* medzi 350 až 370 – † 415, Alexandria, Egypt) bola grécka filozofka, dcéra matematika a astronóma Thóna z Alexandrie, posledného známeho člena a možno i predstaveného alexandrijskej akadémie. Otec od detstva vštepoval dcére lásku k vedám, záujem o poznanie. Dal Hypátii skvelé vzdelanie. Hypátia slobodne vykladala diela takých známych mysliteľov minulosti ako Platón a Aristoteles. Vo filozofii, ako hovorili súčasníci, prevýšila všetkých svojich predchodcov. Legendárne znalosti, skromnosť a schopnosť verejného prejavu Hypatie rozkvitali v ére Veľkej knižnice v Alexandrii.
Liturgický koncept rímskokatolíckeho centra Kráľovnej rodiny vychádza zo snahy vytvoriť ucelený komplex. Spojovacím bodom všetkých priestorov je meditačná záhrada. Sedenie pre 125 veriacich v kostole je dostredivo usporiadané okolo obetného stola, ktorý spolu s kňazom tvoria ťažisko oválnej hmoty kostola. Osvetlený je hlavne výrazným zhora spusteným svetlíkom. Tento svetlík predstavuje zjednocujúci bod výrazne členeného a zošikmeného stropu priznanými vysokými železobetónovými trámami. Poloha svätostánku je citovaná na fasáde kostola v osovom prepojení s vežou. Na deliacej stene kostola a adoračnej kaplnky je umiestnená krížová cesta, v mieste delenia je umiestený aj tabernákulum. Krstiteľnica sa nachádza vo väzbe na spoločenskú časť. V zadnej vstupnej časti kostola je zádverie opticky a tvarovo previazané šatňou. V tejto časti je i spovedná miestnosť. Gradácia vnútorného priestoru je jednoznačne orientovaná k presbytériu.

Thomas Hunt Morgan (* 25. september 1866, Lexington, Kentucky, USA – † 5. december 1945, Pasadena, Kalifornia) bol americký biológ (zoológ a genetik), zakladateľ chromozómovej teórie dedičnosti (modernej genetiky), ktorá priniesla objav cytologických mechanizmov Mendelových zákonov.

Rejki (v praxi často písané reiki) je tradičná japonská liečebná metóda resp. spôsob relaxácie. Spočíva v uvoľnení zablokovanej „životnej energie“ priložením rúk na 3 až 5 minút na (spravidla oslabené) miesto tela. Ide o jednu z metód energetického liečenia, ktorá vychádza z východných filozofií.

koniec 1949 – návrat do Crocifisso di Savosa, ležiaceho vo švajčiarskom kantóne Lugano, kde sa venoval teoretickým štúdiám a príprave architektonických spisov.

Ludvík Kalma (* 9. október 1941, České Budějovice – † 24. september 1996, Horusice) bol český manažér a riaditeľ niekoľkých podnikov predovšetkým z oblasti automobilového priemyslu. Pôsobil tiež v Združení automobilového priemyslu ako jeho predseda. Bol uznávaným technikom a človekom s veľkou osobnou charizmou.

V tej istej súvislosti píše: „všetok život smeruje ku kyslíku + uhlíku + cukru + škrobu + bielkovinám. všetko stvárnenie je nutné zakotviť v pozemskom živote. stavanie je biologický, nie estetický proces.“ Sprísnil program Bauhausu okolo architektúry a priemyselného dizajnu, čo malo za následok odchod Herberta Bayera, Marcela Breuera a iných.

Voschod 6 (rus. Восход-6) mala byť sovietska vesmírna misia v rámci programu Voschod. Na palube kozmickej lode mali začiatkom roku 1967 vyštartovať dvaja kozmonauti k 15-dňovému letu. Súčasťou letu mal byť aj výstup do otvoreného vesmíru. Misia bola zrušená na jar 1966 po smrti hlavného konštruktéra Sergeja Koroľova.
Neskôr bol Chris Dennis prevelený do cudziny. Niekoľko mesiacov potom opustil skupinu aj jej vtedajší líder, viacej džezovo orientovaný Bob Klose a stal sa fotografom. V skupine sa ako jeho nástupca takmer ihneď presadil v bohémskych pomeroch vychovávaný Syd Barrett. Jeho rodičia, otec Arthur a matka, Winfred, ho už od detstva podporovali v tom aby sa venoval hudbe. Došlo to vtedy tak ďaleko, že Sydove prvé hudobné skupiny mohli skúšať priamo v obývačke ich domu v Cambridge. Syd študoval výtvarné umenie na umeleckej škole Cambridgeshire High School, odkiaľ tesne po otcovej smrti prestúpil na štúdium výtvarného umenia na Cambridge Tech. Na tejto škole sa venoval štúdiu jazykov iný jeho dávny známy, David Gilmour. Syd v tomto období postupne prepadal ľahkým drogám a v spojení s obdivom ku východným vieram, či mystickým, rozprávkovým témam sa táto kombinácia prepájala do jeho predstavivosti a komponovaných diel.

Jej mladšou sestrou je talentovaná poľská profesionálna tenistka Urszula Radwańská (nar. 7. decembra 1990 v Krakove), ktorá vyhrala niekoľko turnajov Grand Slamu v juniorskej kategórii, v konečnom rebríčku ITF v roku 2007 bola klasifikovaná ako juniorská svetová jednotka a stala sa juniorskou majsterkou sveta. Vo Wimbledone 2008 vypadla v druhom kole so Serenou Williamsovou.

Libňatov je obec v Česku v okrese Trutnov v Královohradeckom kraji. 1. januára 2012 tu žilo 366 obyvateľov, z toho 182 mužov a 184 žien, pričom priemerný vek v obci bol 44,0 roka (muži 42,5 roka, ženy 45,5 roka).

Na území prírodného parku sa nachádzajú dve maloplošné zvlášť chránené územia: prírodná pamiatka Kokrháč a prírodná pamiatka Lokalita břízy ojcovské u Volyně (len jedna z dvoch častí).

Keď sa v Ríme dostal k moci jej nepriateľ biskup Kyrill Alexandrijský, ktorý ju nenávidel pre jej slávu, rozum, krásu, pre nezávislosť, pre svet, ktorý dávala svojim žiakom, pre vplyv, ktorý mala na všetkých vzdelaných ľudí, za jej predpoveď učenia proti bohu, zafarbeného prekliatím cirkevného pohanstva, ocitla sa v ohnisku stretov medzi kresťanmi a pohanmi. Ani toto nebezpečenstvo ju však neodradilo od vyučovania.

Hannes Meyer mal dobré úmysly, ale pohybuje sa v nebezpečnej blízkosti vulgárneho materializmu, pretože uvažuje takmer iba na hmotné potreby človeka. V každom prípade tlmočí jeho teórie funkcionalistického poňatia v najrýdzejšej, až do krajnosti prevedenej forme.

Sokratov návrh musel porotcov rozčúliť: ako niekto, kto činil Aténam dobro, chce grátis jedlá v Prytaneu – v jednej z dôležitých budov, kde boli zabávaní víťazní generáli, víťazi olympijských hier a ďalší poprední ľudia.

Hra je postavená na systéme mikro-transakcie, ale s možnosťou získať takmer všetky funkcie hry bez platenia. V hre si za reálne peniaze môžete kúpiť prémiové tanky, lietadlá, inak je hra dostupná kompletne zadarmo. K dispozícii je tiež služba odporúčania, pričom hráči môžu pozvať ľudí do hry, a získať tak bonusy.
Keith Richards hovorí, že keď ho raz uprostred noci napadol gitarový riff k tejto skladbe, vstal nahral ho na magnetofón spolu so slovami „I can't get no satisfaction“ a zaľahol znovu do postele. Neskôr dodal, že výsledná nahrávka bola „dvojminútovým hraním motívu 'Satisfaction' a štyridsiatimi minútami nahrávky jeho chrápania.“ Neskôr v máji 1965 spolu s Jaggerom dokončili skladbu v izbe floridského hotela Clearwater.

Pavlačové domy, Dessau, Nemecko, 1929 – 1930 – Za vedenia školy Hannesom Meyerom obdŕžala stavebná kancelária Bauhausu od mesta Dessau zákazku na rozšírenie sídliska Törten. Malo ísť o kombináciu nízkopodlažnej zástavby a viacpodlažných bytových domov. Nakoniec vzniklo päť bytových domov, z ktorých každý mal 18 bytov prístupných z pavlače. Každý byt sa skladal z obývacej izby, dvoch izieb, kuchyne, kúpeľne a chodbičky a mal dohromady 47 m². Domy boli vybavené centrálnym vykurovaním a rozvodom teplej vody. Byty boli projektované pre potreby štvorčlennej rodiny, čomu odpovedajú početné vstavané pomôcky a detaily (obzvlášť v kuchyni). K dispozícii bola spoločná práčovňa a ku každému bytu patril box na bicykle. Každý dom mal malú predzáhradku. Pavlačové domy boli vymurované z lícových tehál so stropmi z prefabrikovaných železobetónových panelov. Oproti prefabrikovaným stropom boli pavlače tvorené monolitickými železobetónovými vykonzolovanými doskami. V priebehu rokov dochádzalo z dôvodu nedostatočnej ochrany proti chladu k rôznym úpravám a zasklievaniu pavlačí, ako i ku zdvojovaniu dverí a podobne. Zasklené pavlače boli zobytňované nájomníkmi a stavali sa akýmisi spoločnými balkónmi pre susedské aktivity. Pre farbu lícového muriva je týmto bytovým domom miestnymi hovorené „červené bloky“. Na adrese Peterholzstrasse 40 sa nachádza pamiatkarský zrekonštruovaný pavlačový dom z roku 1929, kde je k videniu i pôvodné zariadený byt vrátane pôvodných farebných náterov.

Ako full-text search engine (po slovensky: fulltextový/plnotextový/celotextový prieskumový stroj, fulltextový/plnotextový/celotextový vyhľadávač, fulltextový/plnotextový/celotextový vyhľadávací nástroj ...atď. ako hore) sa označuje search engine, ktorý vykonáva plnotextové vyhľadávanie.
Po pôsobení v regionálnych kapelách získal Richard v roku 1986 na asi štyri roky profesionálny angažmán v kapele Natural. Tú potom vystriedala kapela Buran Prášil, neskôr v roku 1990 kapela Dalibora Jandu. Stretnutie s hudobníkom a skladateľom Milanom Steigerwaldom znamenalo ďalší významný posun v Richardovom profesionálnom raste – na nasledujúcich dvanásť rokov sa stal členom kapely King Size. Hoci kapela zastavila svoju činnosť, existuje až dodnes a Richard spolu so synom v nej hosťujú. Zároveň hosťoval na nahrávkach viacerých popových umelcov – Karla Gotta, Lucie Bílej a Lenky Filipovej. Na tvorbe popového albumu kapely Damiens Nechci zůstat sám sa podieľal spolu s Láďom Křížkom. Za zmienku stojí ocenenie Zlatá doska, ktoré získal práve za účasť na spomínanom projekte. Pôsobil i v mnohých jazzových projektoch, v rámci ktorých spolupracoval napríklad s kapelou Blue Birds saxofonistu Ivana Myslikovjana, saxofonistkou Andreou Kolmanovou (spolu so synom Richardom sa podieľal na jej CD Andrea) a mnohými inými umelcami.

Hlavné koryto Duše pod preložkou Duša I. pokračuje na juh už pod názvom Dolná Duša, sprava priberá sústavu kanálov od obce Suché, viacnásobne sa vlní a zľava priberá Stredný potok. Ďalej podteká štátnu cestu č. 50, obteká obec Pozdišovce na pravom brehu, sprava priberá potok pretekajúci obcou a južne od obce ľavostranný Krásnovský kanál. Následne podteká železničnú trať č. 191, mení smer toku na juhojuhovýchod a z ľavej strany sa oddeľuje Vrbnická preložka Duše. Tá pokračuje napriameným korytom na východ, jej koryto najprv križuje kanál vznikajúci juhozápadne od obce Krásnovce, potom tečie severne od obce Vrbnica, kde zľava priberá kanál od obce Šamudovce a ďalej jej koryto križujú Budkovský a Sliepkovský kanál. Juhovýchodne od obce Lastomír sa vlieva do Laborca.

Tyler Hynes žije v Kanade so svojimi rodičmi a bratom Brandonom, s ktorým účinkuje v rapovej/hiphopovej skupine All Logic. Aktivizuje sa ako hovorca National Canadian Youth pre Youth for Human Rights. Niektoré zdroje hovoria, že sa narodil a bol vychovávaný ako scientologista. Je nadšený skateboardista a má psa menom Taffy. Jeho stredné meno je Jeffery.

USS Defiant (NX-74205) je fiktívna loď z rovnako pomenovanej triedy lodí, ktorú dostal k dispozícii komandér Benjamin Sisko, veliteľ stanice Deep Space Nine v tretej sérii sci-fi seriálu Star Trek: Deep Space Nine. Už od svojej prvej misie, prieskumnej výpravy do Kvadrantu Gama, bol Defiant vybavený romulánskym maskovacím zariadením, ktoré Romuláni Spojenej federácii planét poskytli výmenou za získané informácie. Neskôr zišlo z toho, že by ho Federácia musela vrátiť.

V súčasnosti sa pri priemyslovej výrobe titánu používa predovšetkým tzv. Krollovv proces. Pritom sa najprv pyrolýzou ilmenitu alebo rutilu s uhlíkom a chlórom získava chlorid titaničitý TiCl4. Po prečistení sa jeho pary redukujú horčíkom v inertnej argónovej atmosfére pri teplote okolo 800 °C.
IPCC nevykonáva žiaden originálny výskum, nemonitoruje samotnú klímu a iné prírodné fenomény, ktoré s klímou súvisia. Činnosť IPCC spočíva hlavne v publikovaní špeciálnych správ, ktoré boli napríklad relevantné pre implementáciu Rámcovej dohody OSN o klimatických zmenách (UNFCCC), čo je medzinárodná dohoda, ktorá uznáva možnosť nepriaznivého dopadu klimatických zmien. UNFCC nakoniec viedla k prijatiu Kjótskeho protokolu.

Fenol poskytuje okrem elektrofilných substitučných reakcií na aromatickom jadre aj reakcie prebiehajúce na hydroxylovej skupine (napr. esterifikácia, tvorba alkalických fenolátov):

Výraznou dominantou dolnej časti údolia je zrúcanina hradu Hasištejn. Z ďalších kultúrnych pamiatok sa na území parku nachádza kostol sv. Václava s radom drobných pamiatok vo Výsluní.

Zbojnícke veže (najvyššia má vyše 2 380 m n. m) sú tri veže v hlavnom hrebeni Tatier. Hoci sú trochu schované za mohutnou Širokou vežou, vidno ich na zostupe z Priečneho sedla. Presnejší údaj o nadmorskej výške sprievodcovia (Puškáš, Kroutil) neuvádzajú.

Fonolit má monumentálnu stĺpcovitú odlučnosť s až 100 m vysokými skalnými stenami. Mrazovým zvetrávaním vznikli skalné ihly, veže, stĺpy, puklinové jaskyne a ďalšie útvary. Svahy pokrývajú kamenohlinité sute a suťové polia.

„Vianočná hviezda (The First Noël)“ - (ľudová pieseň, úprava Juraj Tatár / ľudová pieseň, úprava Daniel Hevier) - album: Svet lásku má (1996),

Mike Dunham (* 1. jún 1972) je bývalý americký hokejový brankár, ktorý naposledy chytal za klub New York Islanders v NHL. Dunham reprezentoval USA na Zimných olympijských hrách 2002 v Salt Lake City, kde získal striebornú medailu.

Hlavná postava - Mojžiš - je tu zachytená v udalostiach a scénach z rôznych čias. Scény vychádzajú z knihy Exodus (druhej knihy Mojžišovej). Vpravo dole Mojžiš zabíja Egypťana, ktorý udrel Izraelčana; nad touto scénou uteká, pretože sa dozvedel, že vražda, ktorú spáchal, je odhalená. V strede zaháňa pastierov, ktorí bránili Jethrovým dcéram napojiť stáda a sám vyťahuje vodu zo studne.

1875 Prvovýstup Batizovským žľabom cez Batizovskú próbu. Cestu objavili a prešli horskí vodcovia zo Štôly Ján Ruman Driečny ml. a Ján Pastrnák.

Predpokladá sa, že pôsobil na viacerých miestach mimo Uhorska. Odpisoval predovšetkým cirkevné právne diela. Roku 1424 odpísal dva exempláre spisu Summa legum Raimundi z oblasti kanonistického práva. Zachované v Univerzitnej knižnici v Lipsku, druhý v Kráľovskej knižnici v Berlíne, tretí exemplár jeho odpisu tohto diela z roku 1426 sa dostal do zbierok Britského múzea v Londýne.
K flotile sa pripojila v júni 1944 a zúčastnila sa na bitky o Filipíny. V októbri bola súčasťou síl v bitke pri zálive Lyete, počas ktorej po prvýkrát použila svoje hlavné delostrelectvo kalibru 460 mm a to ako proti lietadlám (Japonci vyvinuli protilietadlové strely kalibru 460 mm), tak i proti lodiam protivníka. Vôbec po prvýkrát, a zároveň naposledy bolo hlavné delostrelectvo použité na boj proti plavidlám protivníka. Vystrelených bolo 104 projektilov 460 mm. Počas tohto delostrelecko leteckého súboja bola potopená jedna americká eskortná lietadlová loď a jeden torpédoborec. Počas útoku lietadiel zasiahli Jamato dve bomby a spôsobili menšie škody. Naproti tomu jej sesterská loď Musaši bola ťažiskom leteckého útoku z lietadlových lodí, a bola potopená. Jamato následne "degradoval" na sprievodné plavidlo, keď sprevádzal lode na Samar (Filipíny), ktoré vyvrcholilo torpédovaním americkým torpédoborcom USS Heermann. V novembri 1944 sa vrátil na prezbrojenie do Japonska, kde mu boli pridané počas zimy 1944 – 45 ďalšie protilietadlové zbrane. 19. marca 1945 bol Jamato napadnutý vo Vnútornom mori lietadlami skupiny lietadlových lodí Task Force 58 pri Kure, ktoré mu spôsobili menšie škody.

Medzi tvorcov z Tin Pan Alley patria Irving Caesar, Hoagy Carmichael, Walter Donaldson, Al Dubin, George Gershwin, Ira Gershwin, Buddy DeSylva, Cole Porter, Fats Waler, Gus Kahn, Irving Berlin, Shelton Brooks, Ted Snyder a ďalší.

Štúdium je podmienené zložením prijímacích skúšok v marci, na ktorých sa overí rozvojaschopnosť talentu, psychické a fyzické predpoklady na štúdium. Uchádzači sú podrobení skúškam z hlavného predmetu, testom z hudobnej teórie, intonácie, rytmu, slovenského jazyka a z povinného klavíra. V rámci prípravy na skúšky sa môžu uchádzači informovať a vyskúšať si, ako budú skúšky prebiehať, na metodických dňoch, trikrát do roka.

V máji 1943, bola na jednotke prevedená rozsiahla rekonštrukcia a prezbrojenie, keď boli dve veže sekundárneho 155 mm delostrelectva na bokoch plavidla odobraté a namiesto nich boli pridané 25 mm kanóny. Pridaný bol radar Typ-22. Prestavba bola dokončená v decembri. Následne sa presunul na ostrov Truk, pričom po ceste bola jednotka torpédovaná ponorkou USS Skate. Rekonštrukcia následne pokračovala v apríli 1944, kedy bolo pridaných šesť stanovíšť s dvojhlavňovými 127 mm kanónmi na miesto po 155 mm vežiach a pridané ďalšie 25 mm pritilietadlové kanóny.

Po roku 1989 boli zrušené MNV a namiesto nich boli zriadené obecné úrady. V roku 1990 boli následne voľby do obecnej samosprávy. Za starostu bol v týchto prvých demokratických komunálnych voľbách zvolený Juraj Minarčin.

Andrej Dobrota (* 16. marec 1905, Banská Bystrica – † 1. január 1987, Slovensko) bol spisovateľ. Pseudonym: A. D. Pršanský, Ajda, Andrej Hladký, Ivan Hájničan, Vladimír E. Dobrota

V marci 1967 vydali Floydi singel „Arnold Layne“. Týmto singlom prešli z undergroundu do rebríčkov popularity. Pieseň dosiahla v britských hitparádach 20. miesto a stala sa hranou v národných rádiách. Po nej nasledoval singel „See Emily Play“, ktorý v rebríčkoch zostal na 6. mieste počas siedmich týždňov.
Vzhľadom na to, že vzdialenosti galaxií sú v porovnaní s ich priemermi relatívne malé, často dochádza ku kolíziám galaxií. Dve alebo viacero galaxií sa môže zraziť a splynúť do jednej galaxie. Predpokladá sa, že viaceré veľké galaxie vznikli splynutím menších galaxií. Tento jav sa nazýva galaktický kanibalizmus. Výsledná galaxia časom niekedy opäť zaujme pravidelný tvar. Pokiaľ sa tak stane, už ju nezaraďujeme k interagujúcim galaxiám. Príkladom je galaxia Androméda, ktorá pravdepodobne v dávnej minulosti vznikla spojením minimálne dvoch galaxií, ale v súčasnosti má opäť špirálový tvar a jedinou stopou po zrážke je jej dvojité jadro. Nie vždy po kolízii však musí dôjsť k splynutiu, niekedy galaxie pokračujú vo svojich dráhach, ale gravitačne sa navzájom zdeformujú. Deformácie môžu byť rôzne, najčastejšie ide o vytrhnutie úzkeho chvostu hviezd z jednej alebo z obidvoch galaxií. V každom prípade kolízia galaxií spustí v galaxiách búrlivú tvorbu hviezd.

Rok jej narodenia nie je známy, pripadá do obdobia medzi rokmi 350/370, presnejšie snáď okolo roku 355 alebo 360. Niektorí autori špekulatívne považujú skorší dátum v rámci uvedeného rozmedzia za pravdepodobnejší napr. už len s ohľadom na relatívne presne doložený rok narodenia Hypatiinho najznámejšieho žiaka Synesia, pričom len to, že bola staršia by podľa ich názoru mohlo vysvetľovať mieru rešpektu a obdivu, ktorú jej preukazoval.

Po uplynutí nejakého času sa Hypátia stala pohanskou mučeníčkou a uctievali ju tak, ako kresťania uctievajú svojich nespočetných mučeníkov a svätých. Dve náboženstvá akoby sa pomerili a stretli v obraze – spôsoboch tejto neobyčajnej ženy, tragický osud ktorej do dnešných dní nemôže nechať na pokoji, ľahostajným ani jedného človeka.

23. júna 2011 bol vymenovaný do funkcie generálneho riaditeľa a predsedu predstavenstva Národnej diaľničnej spoločnosti, a. s. (NDS). Vo funkcii nahradil Alana Sitára, ktorý bol ministrom Jánom Figľom odvolaný pre sporné obstarávania. Kotulič bol ako podpredseda predstavenstva poverený riadením spoločnosti až do vyhratia konkurzu a svojho menovania.

Nekovy sú jednou z troch skupín chemických prvkov spolu s kovmi a polokovmi. Ako kritérium na rozdelenie do týchto skupín slúžia väzbové a ionizačné vlastnosti. Nekovy majú vysokú ionizačnú energiu, čo znamená, že ich valenčné elektróny sú pevne pripútané k atómu.

Po ich odchode Waters do skupiny priviedol gitaristov Boba Kloseho, Syda Barretta a sólového speváka Chrisa Dennisa. Bob Klose bol kvalitný hlavne jazzový gitarista, Chris Denis, ktorý pracoval ako zubný technik na základni Royal Air Force v Northolte a mal skúsenosti s vystupovaním so známejšími skupinami vtedajšej hudobnej scény v Cambridge. Po odchode Metcalfa Roger Waters začal hrať v skupine na basovú gitaru. Skupina si v tomto čase dala nový názov Tea Set, alebo aj skrátene T-Set.
Spolková škola ADGB, Bernau pri Berlíne, Nemecko, 1928 – 1930 – budova vzišla zo súťaže. Komplex internátneho učilišťa pre dospelých odborárov riešil tak, aby sa zblížili s novými formami bývania a aby účasť na kurze nebola len intelektuálnym ziskom, ale taktiež fyzickým osviežením. Rozvrh budovy je na prvý pohľad daný účelnosťou, nie formálnymi hľadiskami. Stredom asymetrického komplexu je takmer kubická hmota spoločenského domu s jedálňou a aulou. Na jeho južnej strane sú napojené štyri stupňovito radené rodinné domy učiteľov. Na jeho severovýchodnú stranu nadväzuje päť odstupňovaných internátnych krídiel, ukončených kolmo napojenou školou a telocvičňou. Estetický pôsobiaci súbor bol navrhnutý prísne účelovo, bez sebamenších formálnych zámerov. Škola bola financovaná zbierkou odborového zväzu. Každý z jeho 4,5 milióna členov venoval na stavbu pol marky.

Ríšsky snem (po latinsky Dieta Imperii alebo Comitium Imperiale; po nemecky Reichstag) bol snem alebo všeobecné zhromaždenie tzv. ríšskych stavov Rímsko-nemeckej ríše. Vznikol zo skorších neformálnych a nepravidelných zhromaždení, ktoré sa nazývali Hoftage.

Kódy ISO 3166-2 pre Džibutsko identifikujú 6 dištriktov. Prvá časť (DJ) je medzinárodný kód pre Džibutsko, druhá časť pozostáva z dvoch písmen identifikujúcich dištrikt.

V roku 1929-1930 študoval na učiteľskom ústave v Banskej Bystrici, 1948-1951 na VŠE v Bratislave. Po učiteľskom pôsobení od roku 1942 príslušník slovenskej armády a ČSĽA. Počas 2. svetovej vojny príslušník 1. čs. armádneho zboru, účastník bojov v karpatsko-duklianskej operácii a pri oslobodzovaní Slovenska. Prednosta odd. na posádkovom veliteľstve, neskôr pedagóg na SEŠ v Bratislave. Spoluautor učebníc hospodárskych počtov pre stredné ekonomické školy.

Pre zaujímavosť je možné uviesť, že v 50. a 60. rokoch minulého storočia bola výroba kovového titánu sústredená prakticky len v Sovietskom zväze. Postup výroby bol prísne utajovaný a titán bol v prebiehajúcej Studenej vojne považovaný za jednu zo základných strategických surovín. Až neskôr bol výrobný postup špionážne odhalený a postúpený do západnej Európy a USA.

Pink Floyd (už bez The) začali produkovať albumy A Saucerful of Secrets, Ummagumma, Atom Heart Mother, k barretovskej ére sa vrátili výberovkou Relics, a niekoľko soundtrackov k filmom (More, Obscured by Clouds, Zabriskie Point...).

Jagger neskôr dodáva: „Spočiatku táto pieseň znela skôr ako folková skladba, Keith ju nemal bohvieako v láske, nechcel aby bol z nej vydaný singel, myslím, že Keith ju považoval za príliš jednoduchú. Nemyslím, že by si ju vtedy bol poriadne vypočul. Považoval ju iba za jeden z bláznivých gitarových riffov.“ Jagger ďalej taktiež poukazuje na to, že hlavný motív textu pripomína slová z piesne „30 Days“ od Chucka Berryho (V skutočnosti v Berryho texte je „I don't get no satisfaction from the judge“).
Škola bola otvorená 6. novembra 1919, s cieľom "Vychovať Slovensku umelcov a učiteľov hudby, a pomáhať tvoriť Slovensku samostatnú hudbu." (zakladateľ a prvý správca konzervatória Miloš Ruppeldt). Pôvodne mala len sláčikové, klavírne, dychové a spevácke oddelenie. Počas svojej existencie škola zriadila viacero nových oddelení a vymenila viacero názvov (1919 "Hudobná škola pre Slovensko", 1928 "Hudobná a dramatická akadémia", 1941 "Štátne konzervatórium v Bratislave", 1960 "Konzervatórium", 2002 "Konzervatórium v Bratislave").

S odmietnutím štandardizácie M27, Ordnance Department pokračovalo vo vývoji nových návrhov tankov s 90 mm kanónmi. Výsledkom tohto snaženia bol vývoj série tankov T25 a T26, čo boli odvodeniny a vylepšené základy tankov T23. Návrh T26 bol neskôr vylepšený na T26E3 a štandardizovaný ako M26 Pershing, ktorý bol neskôr ku koncu vojny vyslaný do služby.

Ako online search engine (po slovensky: online prieskumový stroj, online vyhľadávač, online vyhľadávací nástroj... atď. ako hore) sa označuje search engine, pri ktorého výkone činnosti dochádza k výmene dát v rámci nejakej počítačovej siete, najčastejšie to je internet search engine.

V období októbra 1957 až novembra 1961 užívalo medikament asi 5 miliónov ľudí, v 300 miliónoch denných dávok po 100 mg. Len v Spolkovej republike Nemecko (Bundesrepublik Deutschland) prijímalo liek pravidelne okolo 70 tisíc osôb. Až na začiatku roku 1961 boli prijaté prvé informácie v dôsledku dlhodobého užívania lieku, a to symptómy dráždivého svrbenie na končatinách - senzitívne polyneuritíde. Nasledovalo obmedzenie výdavky lieku len na lekársky predpis.

Anna Christiane Schulze: Die Rolle Widukind Lenz' bei der Aufdeckung der teratogenen Wirkung von Thalidomid (Contergan): medizinhistorische Betrachtung über die Bedeutung einer Einzelperson im größten deutschen Arzneimittelskandal. Frankfurt (Main) 2016, DNB 1112557415 (Dissertation).

3. stupeň - majster obsahuje tak 3a, ako aj 3b. Len niektorí majstri tento stupeň delia. Adept rejki má teraz oveľa väčšie možnosti liečiť. Je schopný aj vhodne upraviť predmety určené na liečenie:

Chlorid titaničitý TiCl4 je bezfarebná kvapalina s bodom varu 137 °C. Je základným medziproduktom pri príprave čistého titánu Krollovým procesom. Pri kontakte s atmosférickou vlhkosťou dochádza k jeho postupnej hydrolýze podľa rovnice:

výkon – databáza nie je hostovaná lokálne, v závislosti od dodávateľa možno získať vlastné overovanie dát, čo zaistí presnosť informácií. Databáza sa dá ľahko vytvárať a spravovať.

Kráľ Temenos bol okrem neho otcom synov Keisa, Keryna, Falka, Agelaa, Eurypyla, Kallia, Isthmia, Klyta a dcéry Hyrnétho.Keďže funkciou veliteľa vojsk v Argu Temenos nemenoval ani jedného zo svojich synov, ale uprednostnil Déifonta, manžela svojej dcéry Hyrnethy, synovia zosnovali proti nemu sprisahanie a zosadili ho.(podľa inej verzie ho dali zavraždiť) Vlády v Argu sa potom zmocnil Temenov najstarší syn Keisos.

"Nikoho som sa nepýtal pri prijatí do ústavu, do akej strany patrí. Mali sme tam československých lidákov v hojnom počte, agrárnikov menej, ba aj Čechov a v menšom počte aj socialistov".